wannaphong/clean_thaiwikipedia huggingface dataset:
# ทูลลามอร์
ทูลลามอร์ (ไอริช:Tulach Mhór) เป็นเมืองในประเทศไอร์แลนด์ อยู่ในมณฑลออฟฟาลี ทางตอนกลางของประเทศ มีประชากรประมาณ 10900 คน
# คุณกิตติ
คุณกิตติ อาจหมายถึง
 ค้างคาวคุณกิตติ
 นามสกุลของนักการเมืองไทย สุวิทย์ คุณกิตติ
# โบว์ลิ่ง
กีฬาโบว์ลิ่ง เป็นกีฬาที่ชาวโลกได้เล่นกันมาประมาณ 5,000 ปีก่อนคริสต์ศักราช กล่าวกันว่าในยุคนั้นชาวอียิปต์ได้มีการเล่นกีฬาชนิดหนึ่ง โดยใช้ไม้เป็นแกนและใช้ลูกหินกลม ๆ กลิ้งไปทอยแก่นให้ล้ม ต่อมาราว ค.ศ. 400 ในประเทศเยอรมนี ก็มีการเล่นกีฬาชนิดหนึ่งที่เรียกว่า เคเกล ซึ่งหมายถึง นักโบว์ลิ่ง โดยธรรมดานักบวชเยอรมันถือว่า กีฬาเคเกลนี้เป็นส่วนหนึ่งของพิธีกรรมในศาสนา

ต่อมาในสมัยคริสต์ศตวรรษที่ 16 มาร์ติน ลูเทอร์ ผู้ตั้งนิกายโปรเตสแตนต์เป็นนักเล่นเคเกลคนสำคัญคนหนึ่งได้วางกฎเกณฑ์การเล่นเคเกล โดยมีกำหนดให้มี 1 พิน ทำให้เคเกลได้แพร่หลายไปยังประเทศต่าง ๆ ในยุโรป และชาวอังกฤษได้นำไปดัดแปลงเล่นบนสนามหญ้า เรียกว่าโบว์ลิ่งสนาม ต่อมาเมื่อชาวดัตช์อพยพไปอยู่ในทวีปอเมริกา ก็ได้นำเอากีฬาเคเกลนี้เข้าไปเล่นด้วย

ในปี พ.ศ. 2166 ได้มีการสร้างสถานโบว์ลิ่งขึ้นเป็นครั้งแรกนับว่าเป็นการเปลี่ยนแปลงจากกีฬากลางแจ้งมาเป็นกีฬาในร่ม และเพิ่มพินขึ้นอีกรวมเป็น 10 พิน เรียกว่า โบว์ลิ่ง

 กติกา 
 พิน 
สูง 15 นิ้ว เส้นผ่าศูนย์กลางที่ฐานกว้าง 2¼ นิ้ว และส่วนที่กว้างที่สุดไม่เกิน 4/4 นิ้ว ทำด้วยไม้เมเปิ้ล และอาบด้วยพลาสติก ฐานทำด้วยพลาสติก นำหนักระหว่าง 3 ปอนด์ 2 ออนซ์ - 3 ปอนด์ 10 ออนซ์

 ลูกบอล 
หลังจากเจาะแล้ว ลูกจะต้องหนักไม่เกิน 16 ปอนด์ และไม่ต่ำกว่า 8 ปอนด์ เส้นรอบวงอยู่ระหว่าง 26.704 – 27.002 นิ้ว และเส้นผ่าศูนย์กลางระหว่าง 8.500 – 8.595 นิ้ว

 เลน 
 กว้าง 41 – 42 นิ้ว
 ความยาว จากเส้นฟาวล์ถึงพิน 1 ยาว 60 ฟุต
 จากพิน 1 ถึงพินแถวสุดท้ายยาว 3 ฟุต
 จากของเส้นแอพโพรชถึงเส้นฟาวล์ 16 ฟุต
# พิทักษ์ จารุสมบัติ
พลตำรวจโท พิทักษ์ จารุสมบัติ (เกิด 22 พฤษภาคม พ.ศ. 2493) อดีตสมาชิกสภาผู้แทนราษฎรจังหวัดฉะเชิงเทรา เขต 4 สังกัดพรรคประชาธิปัตย์ ปัจจุบันสังกัดพรรคพลังประชารัฐ

ประวัติ 
พล.ต.ท.พิทักษ์ เกิดเมื่อวันที่ 22 พฤษภาคม พ.ศ. 2493 ที่อำเภอบ้านโพธิ์ จังหวัดฉะเชิงเทรา เป็นพี่ชายแท้ๆ ของนายพินิจ จารุสมบัติ นักการเมืองที่มีชื่อเสียงและอดีตรัฐมนตรีหลายกระทรวง"ปชป."เปิดตัว"โหร ส.ว.-พี่ชายพินิจ จารุสมบัติ"ชิงเก้าส.ส.ฉะเชิงเทรา"เดือนเต็มดวง"ลุยเชียงใหม่ จากมติชน
จบการศึกษาจากโรงเรียนเซนต์หลุยส์ ฉะเชิงเทรา ปริญญาตรี คณะสังคมศาสตร์ มหาวิทยาลัยเชียงใหม่ (รัฐศาสตรบัณฑิต-ร่วมรุ่นเดียวกับ นายสุเทพ เทือกสุบรรณ) และปริญญาโท มหาวิทยาลัยศรีนครินทรวิโรฒ วุฒิพงศ์ ฉายแสง/พล.ต.ท.พิทักษ์ จารุสมบัติ จากข่าวสด

รับราชการเป็นตำรวจ โดยมีตำแหน่งสำคัญ ๆ ได้แก่ ผู้บัญชาการตำรวจภูธรภาค 8 ดูแลพื้นที่ภาคใต้ทั้งหมด, รองผู้บัญชาการตำรวจภูธรภาค 2 ดูแลพื้นที่ภาคตะวันออก, รองผู้บัญชาการตำรวจสันติบาล และรองผู้บัญชาการสำนักงานตำรวจแห่งชาติ 

หลังเกษียณอายุราชการในการเลือกตั้งเมื่อวันที่ 3 กรกฎาคม พ.ศ. 2554 พล.ต.ท.พิทักษ์ ได้ลงรับสมัครเลือกตั้งสังกัดพรรคประชาธิปัตย์ ในพื้นที่เขต 4 จังหวัดฉะเชิงเทรา ซึ่งประกอบไปด้วย อำเภอบ้านโพธิ์, อำเภอบางปะกง และอำเภอแปลงยาว  โดยต้องแข่งขันกับนายวุฒิพงศ์ ฉายแสง จากพรรคเพื่อไทย  และเป็นฝ่ายได้รับเลือกตั้งไป โดย พล.ต.ท.พิทักษ์ได้คะแนนไปทั้งสิ้น 59,036 คะแนน ขณะที่นายวุฒิพงศ์ได้ไป 36,723 คะแนน  ตามไปดู เขตเลือกตั้ง พลิกล็อก โค่นเซียน แบบชนิด"หลงจู๊"คลั่ง นี่มันไต้ฝุ่นนี่หว่า !!! จากมติชน

เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๙, ๔ ธันวาคม ๒๕๕๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๘ ตอนที่ ๑๑๐ ง ฉบับพิเศษ หน้า ๑๕๔, ๒๒ มิถุนายน ๒๕๓๔
# เดอะลิตเติลฟ็อกซ์
เดอะลิตเติลฟ็อกซ์  หรือที่รู้จักกันในชื่อ วูค  เป็นแอนิเมชันฮังการี ค.ศ. 1981 ผลิตโดยแพนโนเนียฟิล์มสตูดิโอ ซึ่งอิงจากนิยายเรื่อง วูค ที่เขียนโดย อิสท์วาน เฟเกเต กำกับภาพยนตร์โดย อัททิลา ดาร์เกย์ เขียนบทภาพยนตร์โดย อัททิลา ดาร์เกย์, อิสท์วาน อิมเร, เอเด ทาร์เบย์ และ มายาเทเลเวซีโอ ซึ่งเป็นบริษัทให้บริการโทรทัศน์มหาชนของฮังการี ที่เป็นเจ้าของโดยรัฐบาลฮังการีและได้เปิดตัวใน ค.ศ. 1957 พร้อมกับแอนิเมชันชุด แคทซิตี้ ซึ่งได้รับการยกย่องว่าเป็นหนึ่งในแอนิเมชันฮังการีระดับคลาสสิก ภาพยนตร์ชุดนี้ได้แสดงความสามารถในการให้เสียงของ ยูดิท โปกานี ในบท วูควัยเยาว์, โยเซฟ กยาบองกา ในบท วูควัยโต, ลาสโล จากานี ในบท การัก และ ตีเบอร์ บิสท์เคย์ เป็นผู้เล่าเรื่อง ส่วนภาพยนตร์คอมพิวเตอร์กราฟิคซึ่งเป็นภาคต่อที่ได้รับการกล่าวถึงอย่างแพร่หลายคือ อะฟ็อกซ์เทลส์ ซึ่งได้รับการเปิดตัวใน ค.ศ. 2008

 เนื้อเรื่องย่อ 

 เวอร์ชันภาษาอังกฤษ 
ภาพยนตร์ในเวอร์ชันพากย์ภาษาอังกฤษ ใช้ชื่อแบบง่ายๆว่า ลิตเติลฟ็อกซ์ ได้สร้างขึ้นใน ค.ศ. 1987 และเปิดตัวในสหรัฐอเมริกาในรูปแบบโฮมวิดีโอโดยเซเลบริตี้โฮมเอนเตอร์เทนเมนท์ และภาพยนตร์ชุดนี้ยังได้รับการจัดฉายเป็นครั้งคราวในบล็อกโปรแกรมสุดสัปดาห์ของ นิคโคโลเดียน ที่เรียกว่า "สเปเชียลเดลิเวอรี่" ซึ่งในการพากย์ภาษาอังกฤษนี้ได้เปลี่ยนชื่อจาก "วูค" มาเป็น "วิค" แทน และเปลี่ยนชื่อภรรยาของตัวเอกเป็น "ฟ็อกซี่" แม้ว่าชื่อของ การัก จะยังคงไม่เปลี่ยนแปลงอยู่ก็ตาม

 ผู้ให้เสียงพากย์ 
 สตีเวน อาร์.เว็บเบอร์ พากย์เสียงเป็น วิคตอนโต
 จอห์น เบลุชชี พากย์เสียงเป็น พ่อของวิค
 แอนน์ คอสเตลโล พากย์เสียงเป็น แม่ของวิค
 ลูซี่ มาร์ติน
 ปีเตอร์ นิวแมน
# แคร์ริต ไบ เดอ ไล
แคร์ริต ไบ เดอ ไล  เกิดวันที่ 9 ธันวาคม ค.ศ. 1980 ที่หมู่บ้านอัปเปิลสคา จังหวัดฟรีสลันด์ เป็นผู้เล่นกีฬาสนุกเกอร์ระดับสมัครเล่นนานาชาติที่มีชื่อเสียงและฝีมือเก่งกาจชาวดัตช์'Met je kin op de keu' Interconnect Open 2011 Haneveer wint zijn vierde InterConnect Dutch Open  

แคร์ริต ไบ เดอ ไล สามารถเข้าสู่รอบ 32 คนสุดท้ายในรายการไอบีเอสเอฟ เวิลด์แชมเปียนชิปส์ 2006 ซึ่งจัดขึ้นที่กรุงอัมมาน ประเทศจอร์แดน ที่ซึ่งเขาเป็นฝ่ายแพ้ต่อแดเนียล วอร์ด ที่ 5-2 Snooker: Mazrocis strandt in kwartfinale 

 รายการที่ชนะ 
 รายการสมัครเล่น 
 EBSA ยูโรเปียนอันเดอร์-19 แชมเปียนชิป ค.ศ. 1999EBSA European Past Champions Roll of Honour
# วัสดุก่อ
วัสดุก่อ หมายถึง โครงสร้างของอาคารที่สร้างขึ้นจากการวางวัสดุแต่ละชิ้นและผสานกันโดยใช้มอร์ตาร์ วัสดุก่อที่พบได้ทั่วไปได้แก่ อิฐ หิน หินปูน หินอ่อน แกรนิต บล็อกคอนกรีต วัสดุก่อเป็นรูปแบบก่อสร้างที่พบกันมาตั้งแต่สมัยอดีต

มาตรฐานของวัสดุก่อเช่น อิฐ หิน ในประเทศไทยใช้ มอก. 77 ขณะที่ในระบบนานาชาติที่ใช้จะสอดคล้องกับมาตรฐาน 2003 IBC ในเนื้อหาส่วนที่ 21032003 International Building Code
# ไตรรงค์ ติธรรม
ไตรรงค์ ติธรรม (เกิด 16 มกราคม พ.ศ. 2501) อดีตสมาชิกสภาผู้แทนราษฎรจังหวัดบึงกาฬ อดีตสมาชิกสภาผู้แทนราษฎรจังหวัดหนองคาย 3 สมัย และอดีตสมาชิกสภาองค์การบริหารส่วนจังหวัดหนองคาย เขตอำเภอเซกา

 ประวัติ 
ไตรรงค์ เกิดเมื่อวันที่ 16 มกราคม พ.ศ. 2501 เป็นบุตรนายคล่อง นางตุ้ม ติธรรม มีพี่น้อง 8 คน ด้านครอบครัวสมรสกับนางภิรมย์รัตน์ ติธรรม มีบุตร 2 คน

สำเร็จการศึกษาศึกษาศาสตรบัณฑิต สาขาสังคมศึกษา จาก มหาวิทยาลัยรามคำแหง

 งานการเมือง 
ไตรรงค์ เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดหนองคาย เขตอำเภอเซกา ตั้งแต่ปี พ.ศ. 2531 ต่อมาลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคายติดต่อกันมาหลายครั้ง แต่ไม่ได้รับการเลือกตั้ง เช่น พ.ศ. 2544 สังกัดพรรคเสรีธรรม (พ.ศ. 2535) และ พ.ศ. 2548 ในสังกัดพรรคชาติไทย 

จนกระทั่งปี พ.ศ. 2550 ไตรรงค์ได้รับการเลือกตั้งเป็นครั้งแรกในสังกัดพรรคพลังประชาชน (พ.ศ. 2541) ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายไตรรงค์เป็นสมาชิกสภาผู้แทนราษฎรชุดแรกของจากจังหวัดบึงกาฬ (ร่วมกับนายเชิดพงศ์ ราชป้องขันธ์ และนายยุทธพงษ์ แสงศรี)

ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 และ พ.ศ. 2562 ไตรรงค์ได้ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งทั้ง 2 สมัย

 สมาชิกสภาผู้แทนราษฎร 
ไตรรงค์ ติธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดหนองคาย → จังหวัดบึงกาฬ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบึงกาฬ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบึงกาฬ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# เชิดพงศ์ ราชป้องขันธ์
เชิดพงศ์ ราชป้องขันธ์ (เกิด 27 ธันวาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดบึงกาฬ และอดีตสมาชิกสภาผู้แทนราษฎรจังหวัดหนองคาย ปัจจุบันสังกัดพรรคเพื่อไทย

 ประวัติ 
เชิดพงศ์ ราชป้องขันธ์ เกิดเมื่อวันที่ 27 ธันวาคม พ.ศ. 2497 เป็นบุตรของนายผง และนางทองสี ราชป้องขันธ์ มีพี่น้อง 6 คน สำเร็จการศึกษาครุศาสตรบัณฑิต สาขาสังคมศึกษา วิทยาลัยครูอุดรธานี และการศึกษามหาบัณฑิต สาขาจิตวิทยาการให้คำปรึกษา มหาวิทยาลัยมหาสารคาม สมรสกับนางสุจิตรา มีบุตร 2 คน

 งานการเมือง 
อดีตเป็นข้าราชการครู ในพื้นที่อำเภอบึงกาฬ จังหวัดหนองคาย เข้าสู่วงการการเมืองเป็นครั้งแรกในปี พ.ศ. 2550 โดยลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคาย เขต 2 สังกัดพรรคพลังประชาชน และได้รับการเลือกตั้งเป็นครั้งแรก ต่อมามีการตราพระราชบัญญัติตั้งจังหวัดบึงกาฬ พ.ศ. 2554  มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายเชิดพงศ์เป็นสมาชิกสภาผู้แทนราษฎรชุดแรกของจากหวัดบึงกาฬ (ร่วมกับนายไตรรงค์ ติธรรม และนายยุทธพงษ์ แสงศรี)

ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 นายเชิดพงศ์ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งอีกครั้ง โดยเอาชนะนายสงกรานต์ คำพิไสย์ จากพรรคชาติพัฒนาเพื่อแผ่นดิน และนางแว่นฟ้า ทองศรี ภรรยานายทรงศักดิ์ ทองศรี จากพรรคภูมิใจไทย ซึ่งเป็นผู้ผลักดันให้จัดตั้งจังหวัดบึงกาฬหนองคายภูมิใจไทย-เพื่อไทยฟัดกันนัว สนามใหม่บึงกาฬวัดบารมี “พินิจ”

 สมาชิกสภาผู้แทนราษฎร 
เชิดพงศ์ ราชป้องขันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดหนองคาย → จังหวัดบึงกาฬ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบึงกาฬ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบึงกาฬ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๒, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๗ ตอนที่ ๔ ข หน้า ๑๒๓, ๒๒ กุมภาพันธ์ ๒๕๔๓
# เก็ตออฟออฟมายคลาวด์
เก็ตออฟออฟมายคลาวด์  เป็นเพลงของเดอะโรลลิงสโตนส์ แต่งขึ้นเพื่อวางจำหน่ายเป็นซิงเกิลหลังจากความสำเร็จอย่างล้นหลามของ (I Can't Get No) Satisfaction ในปี ค.ศ. 1965  วางจำหน่ายในเดือนพฤศจิกายน ค.ศ. 1965 และขึ้นถึงอันดับหนึ่งทั้งชาร์ตซิงเกิลแห่งสหราชอาณาจักรและบิลบอร์ดฮอต 100

สมาชิกวงกล่าวให้สัมภาษณ์ในปี 1971 ว่า เพลงนี้แต่งขึ้นอย่างเร่งรีบตามคำขอของแอนดรูว์ ลูก โอลแดม โปรดิวเซอร์ ที่ต้องการเก็บเกี่ยวความสำเร็จหลังจากวงได้รับความนิยมเป็นอย่างสูงจากซิงเกิล (I Can't Get No) Satisfaction ที่ติดอันดับหนึ่งทั่วยุโรปและสหรัฐอเมริกา ทั้งแฟนเพลงและผู้จัดการต่างคาดหวังว่าให้พวกเขาจะมีผลงานใหม่ออกมา จนรู้สึกเหนื่อยหน่าย  และแต่งเพลงนี้ออกมาเหมือนเป็นปฏิกิริยาตอบโต้ เนื้อเพลงสื่อความหมายว่า "ออกไปให้พ้น อย่ามายุ่งกับฉัน"    เพลงนี้ยังสื่อถึงบุคลิกของวงที่มีความเป็นขบถ ก้าวร้าว เป็น "เด็กเลว" (bad boy)

เก็ตเอาต์ออฟมายคลาวด์ แต่งโดยมิก แจ็กเกอร์ และคีธ ริชาร์ด มีจุดเด่นที่ท่อนอินโทรกลองโดย ชาร์ลี วัตต์  และลีดกีตาร์สองตัวโดยไบรอัน โจนส์และคีธ ริชาร์ด    

ริชาร์ดให้สัมภาษณ์นิตยสารโรลลิงสโตนในปี 1971 ว่า ในความเห็นของเขา คิดว่าเพลงนี้เป็นผลงานโปรดิวส์ที่แย่ที่สุดของแอนดรูว์ ลูก โอลแดม Greenfield, Robert. "Keith Richards – Interview". Rolling Stone (magazine) 19 August 1971.
# ไมค์ เบอร์นาโด
ไมค์ เบอร์นาโด (28 กรกฎาคม ค.ศ. 1969 — 14 กุมภาพันธ์ ค.ศ. 2012) เป็นทั้งนักมวยไทย, คิกบ็อกเซอร์ รวมถึงเป็นนักมวยสากลชาวแอฟริกาใต้จากเคปทาวน์ เขาเป็นที่รู้จักที่ญี่ปุ่นในชื่อ เบรุจัง ที่ซึ่งเขาได้มีส่วนร่วมในรายการเค-วัน เวิลด์จีพีตั้งแต่ ค.ศ. 1994  เขาได้รับการจดจำในฐานะผู้มีชัยเหนือมีโคร ฟีลีโปวิค, แอนดี ฮัก, ฟรันซิสโก ฟีโล, บรันโก ซีคาทิค ตลอดจนเป็นผู้ชนะแชมป์เค-วัน 3 สมัยระดับตำนานอย่าง ปีเตอร์ เอิร์ธ ได้สำเร็จ

ไมค์ เบอร์นาโด ได้รับการกล่าวว่าเป็นบุคคลที่มีชื่อเสียงของรายการเค-วัน ซึ่งในการแข่งขันครั้งสุดท้ายของการต่อสู้แบบคิกบ็อกซิงนั้น เขาเป็นฝ่ายเสมอกับก้าวไกล แก่นนรสิงห์ ในรายการไททันเฟิร์ส ซึ่งจัดขึ้นใน ค.ศ. 2004 Muaythai around the world. มวยตู้. ปีที่ 26 ฉบับที่ 1328. วันศุกร์ 29 ก.พ. 2555. ISBN 974909107-8. หน้า 48, 57 ก่อนที่เขาจะเสียชีวิต ณ วันที่ 14 กุมภาพันธ์ ค.ศ. 2012 ในเคปทาวน์ ที่ประเทศแอฟริกาใต้
# แคมใหญ่
แคมใหญ่  เป็นส่วนหนึ่งของอวัยวะสืบพันธุ์หญิง อยู่บริเวณหัวหน่าวจนถึงช่องคลอด ภายในแคมใหญ่ประกอบด้วย ปุ่มกระสัน แคมเล็ก และช่องคลอด โดยมากจะมีลักษณะเป็นก้อนเนื้อนูนขึ้นมาเป็นแนวยาวจนถึงปากช่องคลอด สามารถขยายตัวได้ เมื่อเข้าสู่วัยเจริญพันธุ์จะมีขนปกคลุม เพื่อที่จะได้ลดแรงกระแทกจากองคชาตเมื่อมีเพศสัมพันธ์ทำให้ป้องกันการช้ำของอวัยวะเพศได้โดยตรง
# แคมเล็ก
แคมเล็กหรือกลีบเล็ก  เป็นผิวหนังที่สองด้านของทางเปิดช่องคลอดของมนุษย์ อยู่ระหว่างแคมใหญ่ แคมเล็กในหญิงแต่ละคนมีขนาด สีและรูปทรงต่างกัน มีกำเนิดเดียวกันกับท่อปัสสาวะและหนังองคชาติของชายManual of Obstetrics. (3rd ed.). Elsevier. pp. 1-16. ISBN 9788131225561.
# สุรจิตร ยนต์ตระกูล
สุรจิตร ยนต์ตระกูล (เกิด 5 สิงหาคม พ.ศ. 2504) อดีตสมาชิกสภาผู้แทนราษฎรจังหวัดมหาสารคาม สังกัดพรรคพลังประชาชน ปัจจุบันสังกัดพรรคเพื่อไทย

 ประวัติ 
สุรจิตร เกิดเมื่อวันที่ 5 สิงหาคม พ.ศ. 2504 เป็นบุตรของนายไชยวัฒน์ และนางอารีรัตน์ ยนต์ตระกูล มีพี่น้อง 5 คน หนึ่งในนั้นคือนายมังกร ยนต์ตระกูล สมาชิกสภาผู้แทนราษฎรไทย ชุดที่ 26“เสรีพิศุทธ์” ทิ้งเก้าอี้ ส.ส.บัญชีรายชื่อ “มังกร ยนต์ตระกูล” เลขาฯ พรรคเลื่อนลำดับเป็นแทน แบบบัญชีรายชื่อพรรคเสรีรวมไทย อดีตนายกองค์การบริหารส่วนจังหวัดร้อยเอ็ด

สุรจิตร ดำรงตำแหน่ง กรรมการผู้จัดการ บริษัท โตโยต้า มหาสารคาม 1992 กรรมการมูลนิธิโตโยต้าประเทศไทย และนายกเทศมนตรีเมืองมหาสารคาม สำเร็จการศึกษา รัฐศาสตรบัณฑิต สาขาการปกครอง จากคณะรัฐศาสตร์ จุฬาลงกรณ์มหาวิทยาลัย รัฐศาสตรมหาบัณฑิต สาขาการปกครอง มหาวิทยาลัยธรรมศาสตร์ สมรสกับนางจารุวรรณ มีบุตร 2 คน

 งานการเมือง 
อดีตเป็นนายกเทศมนตรีเทศบาลเมืองมหาสารคาม ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครในสังกัดพรรคเพื่อไทย ได้รับการเลือกตั้งเป็นครั้งที่ 2

 สมาชิกสภาผู้แทนราษฎร 
สุรจิตร ยนต์ตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒
# นามิเบีย แลนด์ออฟเดอะเบรฟ
นามิเบีย แลนด์ออฟเดอะเบรฟ "(แปลว่า นามิเบีย มาตุภูมิแห่งความกล้าหาญ)" เป็นเพลงชาติของนามิเบีย.National Anthem of Namibia  (Embassy of Namibia)

ประพันธ์บทร้อง และ เรียบเรียงทำนองโดย อาซาลี โดเซ็บ (Axali Doëseb) เป็นผู้ชำนาญการกลุ่มเพลงท้องถิ่นจากทะเลทรายคาราฮารี. เขาได้การคัดเลือกให้ประพันธ์เนื้อเพลง ระหว่างช่วงที่มีการประกวด ภายหลังจากที่นามิเบียประกาศเอกราชในปี พ.ศ. 2533.

เนื้อร้อง
 ภาษาอังกฤษ  ภาษาโอวัมโบ  ภาษาเยอรมัน  ภาาษาแอฟริกัน  คำแปลFirst stanza Namibia, land of the brave
Freedom fight we have won
Glory to their bravery
Whose blood waters our freedomNamibia, Land der Tapferen.
Der Freiheitskampf ist gewonnen,
Ehre ihrem Mut,
Deren Blut floss für unsere Freiheit.Namibië, land van die dapper,
Vryheid veg ons gewen het.
Eer aan hul dapperheid
Wie se bloed ons vryheid wateren.นามิเบีย มาตุภูมิแห่งความกล้าหาญ
เราสู้รบเพื่ออิสรภาพ จนได้ชัยชนะ
เกียรติภูมิแห่งความกล้าหาญ
เลือดเนื้อของเรา ไหลหลั่งเพื่ออิสรภาพSecond stanza We give our love and loyalty
Together in unity
Contrasting beautiful NamibiaWir geben unsere Liebe und Treue
In Einigkeit gemeinsam,
Kontrastreiches schönes Namibia,Ons gee ons liefde en lojaliteit
Saam in eenheid.
Kontrasterende pragtige Namibië,เรามอบความรักและความภักดีของเรา 
ด้วยกันหนึ่งใจเดียวกัน
เปรียบดั่งนามิเบียอันสวยงามThird stanza Namibia our country
Beloved land of savannahs,
Hold high the banner of libertyNamibia unser Land.
Geliebtes Land der Savannen,
Haltet das Banner der Freiheit hoch.Namibië, ons land.
Geliefde land van savannas,
Hou hoog die vaandel van vryheid.นามิเบีย ประเทศของเรา
ดินแดนสวานาที่เราหวงแหน
จงชูธงชัยแห่งเสรีภาพให้สูงขึ้น''Chorus Namibia our Country,
Namibia Motherland,
We love thee.Namibia unser Land,
Namibia, Mutterland,
Wir lieben Dich.Namibië, ons land,
Namibië, Moederland,
Ons is lief vir jou.นามิเบีย ประเทศของเรา
นามิเบีย มาตุภูมิ
ที่เรารักยิ่ง
# วิลสัน ยิป
วิลสัน ยิป (, จีนตัวเต็ม: 葉偉信, จีนตัวย่อ: 叶伟信, พินอิน: yé wěixìn) เป็นนักแสดงและผู้กำกับภาพยนตร์ชาวฮ่องกง

เกิดเมื่อวันที่ 23 ตุลาคม ค.ศ. 1963 ที่ฮ่องกง เริ่มต้นงานในวงการภาพยนตร์ในทศวรรษที่ 80 ในตำแหน่งต่าง ๆ เช่น ผู้ช่วยผู้กำกับฯ, ฝ่ายโปรดักชั่น และอีกหลากหลายหน้าที่  รวมถึงนักแสดงด้วย  ซึ่งวิลสัน ยิป เคยให้สัมภาษณ์ว่า มีความสนใจในศาสตร์ด้านภาพยนตร์มาตั้งแต่เด็ก ๆ   วิลสัน ยิป มีโอกาสได้ร่วมงานกับผู้กำกับฯหลายคน แต่ไม่มีใครมีอิทธิพลต่อตัวเองมากนัก โดยเปิดโอกาสให้ตัวเอง ด้วยการรับชมภาพยนตร์จากหลากหลายชาติWilson Yip interview 

หลักจากเป็นผู้ช่วยผู้กำกับฯมานาน ในปี ค.ศ. 1995 จึงได้มีโอกาสกำกับเป็นครั้งแรก ในเรื่อง 01:00 A.M. เป็นภาพยนตร์ผี และหลังจากนั้นก็ได้มีโอกาสกำกับเองอีก 3-4 เรื่องต่อมา ซึ่งล้วนแต่เป็นภาพยนตร์ฟอร์มเล็ก  ๆ

จนกระทั่งในปี ค.ศ. 1999 วิลสัน ยิป ก็ได้แจ้งเกิดอย่างเต็มตัว จาก Bullets Over Summer ที่แสดงนำโดย อู๋ เจิ้นหวี่, กู่ เทียนเล่อ และหลอหลัน และในเรื่อง Buddy Cop  ซึ่งเรื่องนี้ได้รับคำชมมากว่า ผู้กำกับฯสามารถทำภาพยนตร์ที่มีเอกลักษณ์เป็นของตัวเอง ผสมเรื่องราวของตลกร้าย และเรื่องราวในแบบดราม่าได้ดี  แม้จะไม่ประสบความสำเร็จด้านรายได้ แต่ได้รับคำวิจารณ์ไปในทางที่ดี และได้มีชื่อเข้าชิงรางวัลหลายรางวัล

ต่อมาในปี ค.ศ. 2000 วิลสัน ยิป ก็ได้มีโอกาสผลิตภาพยนตร์ให้กับสตูดิโอใหญ่ คือ โกลเดน ฮาร์เวสต์ คือ Skyline Cruisers ซึ่งเป็นภาคต่อของ Downtown Torpedoes ในปี ค.ศ. 1997 ถึงแม้จะได้นักแสดงระดับซูเปอร์สตาร์อย่าง หลี่หมิง, ซูฉี และเฉิน เสี่ยวชุน แสดงนำ แต่ก็ไม่ประสบความสำเร็จอีก

หลังจากประสบความล้มเหลวมาหลายครั้ง ในปี ค.ศ. 2002 ก็ได้มีภาพยนตร์ที่ประสบความสำเร็จขึ้นมา คือ 2002 นำแสดงโดย เซียะ  ถิงฟง และฝง เต๋อหลุน ซึ่งเป็นภาพยนตร์แอ๊คชั่นเหนือธรรมชาติ เกี่ยวกับนายตำรวจสองคนที่ต้องปฏิบัติหน้าที่พิเศษกำจัดภูติผีปีศาจ

วิลสัน ยิป มาประสบความสำเร็จอย่างแท้จริง ในปี ค.ศ. 2005 กับเรื่อง SPL: Sha Po Lang เมื่อได้ร่วมงานกับนักแสดงแอ๊คชั่นระดับซูเปอร์สตาร์ อย่าง เจิ้น จื่อตัน และหง จินเป่า จากนั้นเป็นต้นมา วิลสัน ยิป ก็ได้มีภาพยนตร์ที่ประสบความสำเร็จมากมายอย่างต่อเนื่อง ไม่ว่าจะเป็น  Dragon Tiger Gate ในปี ค.ศ. 2006, Flash Point ในปี ค.ศ. 2007 และโดยเฉพาะอย่างยิ่งกับ Ip Man ในปี ค.ศ. 2008 ที่ประสบความสำเร็จอย่างมากทั้งรายได้และเสียงวิจารณ์ รวมทั้งมีชื่อเชิงรางวัลหลายรางวัล จนกระทั่งมีภาคต่อมาในปีถัดไป คือ Ip Man 2 ซึ่งแทบทุกเรื่องจะมี เจิ้น จื่อตัน เป็นนักแสดงนำตลอด  และในปี ค.ศ. 2011 ก็ได้กำกับภาพยนตร์แอ๊คชั่นแฟนตาซี เรื่อง A Chinese Ghost StoryWilson Yip Wai-Shun  วิลสัน ยิป
# ชิกาเงะ อาวาชิมะ
ชิกาเงะ อาวาชิมะ (24 กุมภาพันธ์ ค.ศ. 1924 – 16 กุมภาพันธ์ ค.ศ. 2012) มีชื่อแรกเกิดคือ เคโกะ นากางาวะ  เป็นนักแสดงหญิงชาวญี่ปุ่นที่แสดงภาพยนตร์ตั้งแต่ ค.ศ. 1950 เธอเสียชีวิต ณ วันที่ 16 กุมภาพันธ์ ค.ศ. 2012 淡島千景さん死去「夫婦善哉」など出演  Kyodo News 16 February 2012

 ผลงานภาพยนตร์ 
 Tenya wanya (ค.ศ. 1950)
 Early Summer (ค.ศ. 1951)
 Nami (ค.ศ. 1951)
 An Inlet of Muddy Water (ค.ศ. 1953)
 Early Spring (ค.ศ. 1956)
 (残菊物語 Zangiku monogatari) (ค.ศ. 1956)
 The Loyal 47 Ronin (忠臣蔵 Chūshingura) (ค.ศ. 1958)
 Ô-oku emaki (ค.ศ. 1968)
 Kigeki ekimae kazan (ค.ศ. 1968)
 Kigeki hyakkuten manten (ค.ศ. 1976)
 Kono ko wo nokoshite (ค.ศ. 1983)
 Natsu no niwa (ค.ศ. 1994)
 Daiteiden no yoru ni (ค.ศ. 2005)
 Imo tako nankin (ค.ศ. 2006)
# โฟร์ซีซันส์
โฟร์ซีซันส์ อาจหมายถึง
 โรงแรมโฟร์ซีซันส์ ธุรกิจโรงแรมในระดับหรูหรา
 โฟร์ซีซันส์เซนเตอร์ โรงอุปรากร ในประเทศแคนาดา
 โฟร์ซีซันส์อารีนา สนามกีฬาในรัฐมอนตานา สหรัฐอเมริกา
# สมเด็จพระธีรญาณมุนี
สมเด็จพระธีรญาณมุนี เป็นสมณศักดิ์ชั้นสมเด็จพระราชาคณะในคณะสงฆ์ไทย 

ฐานานุกรม
ฐานานุศักดิ์ตั้งฐานานุกรมได้ ๑๐ รูป คือ 
 พระครูปลัดสัมพิพัฒนญาณาจารย์ สัทธรรมปฏิภาณ  ปริยัติโกศล วิมลญาณนายก ธรรมยุตติกดิลก ปิฎกธรรมรักขิต ๑
  พระครูวินัยธร ๑ 
 พระครูธรรมธร ๑
 พระครูธรรมภาณโกวิท   พระครูคู่สวด ๑ 
 พระครูธรรมนิติสรภัญญ์  พระครูคู่สวด ๑ 
 พระครูบรรหารสมณกิจ   พระครูรองคู่สวด ๑
  พระครูพิพิธธุรการ พระครูรองคู่สวด ๑ 
 พระครูสังฆวิสุทธิ์ ๑ 
 พระครูสมุห์ ๑
 พระครูใบฎีกา ๑

 ผู้ได้รับสมณศักดิ์ 
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
 ลำดับที่  รายนาม  นามสกุล  วัด  ดำรงสมณศักดิ์ 1  สมเด็จพระธีรญาณมุนี (ธีร์ ปุณฺณโก)  จันทวีระ  วัดจักรวรรดิราชาวาสวรมหาวิหาร  พ.ศ. 2515–2527 2  สมเด็จพระธีรญาณมุนี (สนิธ เขมจารี)  ทั่งจันทร  วัดปทุมคงคาราชวรวิหาร   พ.ศ. 2528–2534 3  สมเด็จพระธีรญาณมุนี (สมชาย วรชาโย)  พุกพุ่มพวง  วัดเทพศิรินทราวาส ราชวรวิหาร   พ.ศ. 2553–ปัจจุบัน
# โรงแรมโฟร์ซีซันส์
โรงแรมโฟร์ซีซันส์ (Four Seasons Hotels, Inc.) เป็นบริษัทบริหารโรงแรมนานาชาติระดับห้าดาวจากประเทศแคนาดา โดยอันดับโรงแรมจากนิตยสาร Travel + Leisure และ Zagat Survey ได้จัดอันดับเป็นโรงแรมหรูหราอันดับต้นของโลกWorld's Best 2006, Travel+Leisure.com บริษัทยังคงได้ชื่อว่าเป็น บริษัทที่ดีที่สุดที่จะร่วมงานด้วย โดยนิตยสารฟอร์จูนมาตั้งแต่ปี 2531 ซึ่งล่าสุดปี 2554 ได้ถูกจัดอันดับที่ 53100 Best Companies to Work For, fortune.com

 นโยบายสวัสดิภาพสัตว์ 
โรงแรมโฟร์ซีซันส์ได้ประกาศคำมั่นว่าจะสั่งซื้อไข่ไก่จากฟาร์มปลอดกรงเท่านั้น 100% (ทั้งไข่ไก่สดและไข่ไก่เหลว) ตลอดทั้งการดำนเนิการทั้งโรงแรมและรีสอร์ทในสหรัฐอเมริกา แคนาดา และยุโรปภายในวันที่ 31 ธันวาคม พ.ศ. 2562
# เคาน์เตสอะธีนาแห่งมงเปอซา
เคาน์เตสอะธีนาแห่งมงเปอซา หรือเดิมคือ เจ้าหญิงอะธีนา มาร์เกอรีต ฟร็องซัว มารีแห่งเดนมาร์ก, เคาน์เตสแห่งมงเปอซา (24 มกราคม พ.ศ. 2555) เป็นพระธิดาคนเดียวในเจ้าชายโจอาคิมแห่งเดนมาร์ก กับเจ้าหญิงมารีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี เป็นพระราชภาติยะหญิง (หลานลุง) เพียงคนเดียวใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน

 ประวัติ 
เคาน์เตสอะธีนามีเกิดเมื่อวันที่ 24 มกราคม พ.ศ. 2555 ณ โรงพยาบาลริกส์โฮสพิเทลที่โคเปนเฮเกน เมื่อเวลา 8:27 น. ตามเวลาของสถานประสูติกาล ดำรงพระอิสริยยศ เจ้าหญิงอะธีนาแห่งเดนมาร์ก มีพระวรกายยาว 49 ซม. และน้ำหนัก 2,930 กรัมMarie har født Danmark en ny prinsesse Marie har født Danmark en ny prinsesse, Politiken.dk, 24. januar 2012.  และได้มีการประกอบพระพิธียิงสลุตตามธรรมเนียมปฏิบัติที่ปราสาทโครนบอร์กNyfødt prinsesse fejres med 21 kanonskud klokken 12, Politiken.dk, 24. januar 2012.  การนี้เจ้าชายนีโคไลและเจ้าชายเฟลิกซ์แห่งเดนมาร์ก พระโอรสในเจ้าชายโจอาคิม และเจ้าชายเฮนริกแห่งเดนมาร์ก พระราชสวามี เสด็จเยี่ยมพระราชดำเนินทรงเยี่ยมเจ้าหญิงมารี โดยมีอเล็กซันดรา เคาน์เตสแห่งเฟรเดอริกสบอร์ก อดีตพระชายาโดยเสด็จด้วย

เคาน์เตสอะธีนาเข้ารับบัพติศมาเมื่อวันที่ 20 พฤษภาคม พ.ศ. 2555 ณ โบสถ์เมอเจลเทินเดอร์ (Møgeltønder) และได้รับการถวายพระนาม อะธีนา มาเกอรีต ฟร็องซัว มารี มีพ่อและแม่ทูนหัว ได้แก่ เกรกอรี กร็องเด (พระมาตุลา), อีด็วด กาวาลีเย (พระมาตุลา), แครีนา แอ็กเซลสัน (เพื่อนสาวของเจ้าชายกุสตาฟแห่งเบอร์เลบวร์ก), ฌูลี มีราโบ (พระสหายคนสนิทของชนนี), เดียโก เด ลาวันเดย์รา (พระสหายของพระชนก), เฮนเรียต สทีนส์ทรัป (พระสหายของพระชนกและชนนี) 

ขณะดำรงพระอิสริยยศเป็นเจ้าหญิงอะธีนา ทรงเป็นเจ้าหญิงแห่งเดนมาร์กเพียงพระองค์เดียวที่ดำรงฐานันดร ไฮเนส หลังจากการสิ้นพระชนม์ของ เจ้าหญิงเอลิซาเบธแห่งเดนมาร์ก พระญาติ เมื่อวันที่ 19 มิถุนายน พ.ศ. 2561

จนกระทั่งในเดือนกันยายน พ.ศ. 2565 สมเด็จพระราชินีนาถมาร์เกรเธอที่ 2 ทรงตัดสินพระทัยถอดพระอิสริยยศพระโอรสธิดาในเจ้าชายโจอาคิม ทำให้ตั้งแต่วันที่ 1 มกราคม พ.ศ. 2566 เจ้าหญิงอะธีนาจึงทรงดำรงพระอิสริยยศ เคาน์เตสอะธีนาแห่งมงเปอซา

 ยศ 
 เฮอร์ไฮเนส เจ้าหญิงอะธีนาแห่งเดนมาร์ก, เคาน์เตสแห่งมงเปอซา (24 มกราคม พ.ศ. 2555 – 1 มกราคม พ.ศ. 2566)
 เฮอร์เอ็กเซลเลนซี เคาน์เตสอะธีนาแห่งมงเปอซา (1 มกราคม พ.ศ. 2566 - ปัจจุบัน)

 พงศาวลี 

</center>